**FINANCIJSKI PLAN**

**I**

**PROGRAMA RADA**

**za 2021. god.**

**s projekcijama za 2022. i 2023. godinu**

SADRŽAJ

[1. PROGRAM RADA……………………………………...………………….…………….….…](#_Toc359228862)1

[1.1. O NAMA…………...……………..………………………………………………...……3](#_Toc359228863)

[1.2. OSVRT I PLAN………………………………………………………………..……...….3](#_Toc359228864)

[1.3. PREMIJERE……………………………………………………..……………….….…...5](#_Toc359228865)

[1.4. DRAMSKE REPRIZE I OBNOVE……………………………………….….…….…….6](#_Toc359228866)

[1.5. NASTUPI NA FESTIVALIMA………………………...………………………………..8](#_Toc359228867)

[1.6. GOSTOVANJE DRAME U ZEMLJI…………………..……………….………….……8](#_Toc359228868)

[2.](#_Toc359228884) VIZIJA - MISIJA …………………………………………..…………………………….……9

[3. KADROVSKO STANJE I POTREBE…………………………………………………...](#_Toc359228885) 10

[4. FINANCIJSKI PLAN..](#_Toc359228886) ....14

* 1. PROCJENA PRIHODA ………..……………………….…………………………….…..…..14
	2. NAMJENSKI I VLASTITI PRIHODI GKM-A…………..…………………………..….….14
	3. PRIJEDLOG PLANA RASHODA……………….…………………………………………...15
	4. OBRAZLOŽENJE FINANCIJSKOG PLANA………………………………….…………….15
	5. FINANCIJSKI OKVIR ZA RAZDOBLJE 2020. – 2022…..………………..………………..16

5. TABLICE U PRILOGU………………..…….…………………………………………….….…

 ...............…………………..……………………………………………………….……………..….…

O nama

 Gradsko kazalište mladih upisalo se na mapu hrvatskih kazališta kao poligon za razvoj percepcija dramske umjetnosti kod djece i mladih, ali i kao kulturni izazov odrasle publike. Na tom tragu nastavljamo raditi i dalje, u vremenu koje je postalo izazov više nego ikad u našoj kazališno dugoj povijesti. Upravo navedeno naš je ponos, ali i obveza da nastavimo dalje raditi jer smatramo kako je kultura nužno pravo svakog građanina kao duhovna hrana te bi uz pravo na zdravlje i obrazovanje trebala biti i društvena obveza.

 Gradsko kazalište mladih broji dvadeset i dvoje zaposlenih te je brojčano malo, ali snagom rada i jedinstvom snažno kazalište koje i kroz neka finacijski mirnija vremena teško, ali uspješno brodi morem kulture. Valja istaknuti kako profesionalni ansambl broj devet glumaca koje prati pet djelatnika tehničke službe producira tri premijerna naslova i dvanaest repriznih.

Osvrt i plan

Gradsko kazalište mladih u Splitu je tijekom tri kvartala 2020. godine bilježilo ukupni prihod u visini od 2.468.361,00 kuna, te 2.591.122,00 kn rashoda.

Ostvareni rezultat za ovaj period, uz utrošak prenesenog viška iz prijašnjih razdoblja predstavlja manjak prihoda u iznosu od 65.811,00 kn.

Višak iz prijašnjih godina koji smo prenijeli u 2020.g. iznosio je 65.775,00 kn.

Ostvareni prihod u razdoblju siječanj – rujan 2020. godine sačinjavaju sredstva iz sljedećih izvora:

- Proračun Grada 2.165.895,00 kuna

- Prihod od Ministarstva kulture 32.000,00 kn

- Prihodi po posebnim propisima i prihodi od vlastite djelatnosti 270.454,00 kn.

U okviru materijalnih rashoda većim dijelom ostalo se u okviru planiranog (rashodi za uredski materijal i energiju), dok se i kod ovih rashoda veći dio odnosi na programske rashode (službena putovanja vanjskih suradnika, usluge promidžbe i informiranja, grafičke i tiskarske usluge i sl.).

Tijekom ovog perioda realizirano je ukupno 98 izvedbi različitih programa.

**Realizacija programa**

 Gradsko kazalište mladih i u 2020. godinu krenulo je više nego uspješno. Potražnja za našim predstavama, kako kod najmlađe predškolske i školske publike, tako i kod odraslih bilježila je veliki interes. Prema programskom planu za 2020. godinu ostvarili smo i premijerno uprizorenje predstave *SF Cabaret Split In Sapce* u režiji Ivana Lea Leme, čija se praizvedba odvila 27. veljače 2020. Ubrzo nakon premijere, uvjeti za igranje predstava su se promjenili zbog epidemije koronavirusa. Od 19. ožujka 2020., zbog sigurnosnih razloga, prestali smo izvoditi naše predstave prema odluci Nacionalnog stožera civilne zaštite. Naš program smo, prema obustavi spomenute odluke, nastavili od 27. svibnja 2020. U gotovo dvomjesečnoj obveznoj stanci izvođenja predstava izgubili smo priliku izvesti naše naslove nešto više od 50 puta što bi u konačnom ostvarivanju vlastitih prihoda bio značajan dobitak za naš neometani umjetnički rad. Valja napomenuti kako smo i zbog ranijeg štrajka prosvjetnih djelatnika pretrpjeli također materijalni gubitak ostvariv putem prodanih ulaznica školskoj publici koja gravitira našim naslovima namjenjenih upravo tom uzrastu.

 Ipak uz ostvarenu premijeru *SF Cabaret Split In Sapce* ostvarili smo čak dvije koprodukcije, i to s Hrvatskim narodnim kazalištem u Splitu u sklopu festivala *Splitsko ljeto* i to naslov *Teške ljubavi* Itala Calvina. Nakon te, u mjesecu listopadu, tijekom *Svjetskog tjedna talijanskog jezika i kulture* u suradnji s Talijanskom dramom Hrvatskog narodnog kazališta iz Rijeke bit će izvedena predstava *Adriatico* u režiji Siniše Novkovića.

 Naš program se sastoji od naslova namjenjenih svim generacijama, a oni za najmlađe usmjereni su organiziranoj prodaji vrtičkim i školskim skupinama kojima, dugi niz godina nepromjenjeno, nudimo kvalitetne predstave po simboličnoj cijeni od dvadeset kuna. Sasvim je jasno da, u normalnoj situaciji, na kapacitet od 155 sjedećih mjesta umnoženih za spomenuti iznos nije moguće ostvariti dovoljan prihod kojim bi se isproducirali naslovi. Sada je nemoguće ostvariti prihod od prodaje ulaznica. Po sigurnosnim epidemiološkim mjerama u mogućnosti smo prodati samo 46 ulaznica po predstavi. Kako smo jedno od rijetkih kazališta koje 80% programa financira vlastitim prihodima, sve teže je planirati kvalitetnu kazališnu produkciju. .

 Treba naglasiti da nas u ostvarenju našeg programa financijski podržava Osnivač, Grad Split, i to u iznosu od 150.000,00 kuna na čemu smo iznimno zahvalni, ali spomenuti iznos nas stavlja u kategoriju kazališta s najmanjim proračunskim izdvajanjem koji nije dostatno za produkcijski propisani okvir od tri premijerna naslova, jer se radi o iznosu koji je, u profesionalnoj kategoriji, dosatan za jedan naslov.

 Uslijed poteškoća izazvanih pandemijom korona virusa, kao i cijeli svijet, i mi smo doživjeli udarac na naš ukupan prihod od vlastitih i namjenskih sredstava (prihod od prodanih ulaznica, članarina dramskih studija za djecu, mladež i odrasle te prihod od najma dvorane). Prilagođavajući se zahtjevima vremena, odlučili smo se postaviti manje anasmbl predstave koje su financijski prihvatljivije te pritom zadovoljavaju epidemiološke kriterije kako u zatvorenom tako i otvorenom prostoru.

Predlažemo stoga:

PREMIJERE

**AUTORSKI PROJEKT**

Belmondo Miliša

**BOŽIĆ U ZAČARANOJ ŠUMI**

Režija: Belmondo Miliša

Izvode glumice GKM-a: Lidija Florijan. Nada Kovačević i Vanda Jurišić Boban

U zabačenoj šumi, zaboravljenoj od sviju, žive tri usamljene čarobnice koje dane krate neprekidnim svađama, podbadanjima i nadmetanjima. Gusta ih magla skriva od ostatka svijeta te nisu ni čule za svjetlost na nebu niti svjetlost u srcu. Ova raspjevana i rasplesana bajka sa živopisnim likovima, dakako, završava sretno. Božićna svjetlost koja na kraju prodire u ovaj zaboravljeni svijet, mijenja i srca naših junakinja. Predstava je namjenjena mališanima, ali i svima onima koji vole pravu bajku ispričanu dinamično, uz mnogo glazbe i zabave.

**Za uzrast:** djeca, mladi, odrasli

Khalil Gibran

**ISUS, SIN ČOVJEČJI**

Režija i izvedba: Belmondo Miliša

Jedno od ponajljepših djela velikog pjesnika, zbirka fiktivnih svjedočanstava o susretu s povjesnim Isusom, kao da je pisano za pozornicu. Za ovu izvedbu izabrano je desetak iskaza. To su kratka svjedočanstva ljudi ondašnjeg vremena, ljudi različitih profila i svjetonazora koji su imali priliku uživo vidjeti Isusa. Reakcije su raznolike; neki su se životi zbog toga izmjenili, a neki su, nesposobni primiti istinu, postali još okorjeliji u gnjevu i nesreći. Koautor ove izvedbe kombinira kratke, dinamične iskaze zamišljenih svjedoka sa zbivanjima i stanjem duha suvremenog čovjeka.

**Za uzrast:** odrasla publika

**7 GODINA / 2555 DANA**

Režija: Ivan Plazibat

U današnje vrijeme kada se korupcijske afere gotovo svakodnevno razotkrivaju, ova predstava nam pokazuje što se događa kada naizgled složna i uspješna tvrtka postane izvor korupcije u koju su umješana četiri najbolja prijatelja i poslovna partnera. Ova predstava govori o tom koliko je neisplativo riskirati prijateljstvo i uspješan posao, te kako spriječiti korupciju.

**Za uzrast:** srednjoškolci i odrasli

**Premijera:** ožujak 2020

DRAMSKE REPRIZE I OBNOVE

1. Ivan Leo Lemo: **CABARET SPLIĆANKE**
2. Ivana Brlić Mažuranić/Belmondo Miliša, Bojan Brajčić: **PRIČE IZ DAVNINE**
3. Siniša Novković: **OD ATOMA DO STANICE**
4. Jasen Boko: **KAZALIŠNI SAT**
5. Karel Čapek: **POŠTARSKA BAJKA**
6. Braća Grimm: **IVICA I MARICA**
7. Adaptacija Bojan Brajčić: **ZAŠTO ČITATI SHAKESPEAREA –**

 **10 RAZLOGA**

1. Braća Grimm/Siniša Novković: **CRVENKAPICA**
2. Cody McClain Brown/Ivan Leo Lemo: **PROPUH; PAPUČE I PUNICA**
3. Ivan Leo Lemo: **SF CABARET SPLIT IN SPACE**
4. Belmondo Miliša: **NOVE PRIČE IZ ČAROBNJAKOVA ŠEŠIRA** i
5. August Šenoa/Siniša Novković: **POSTOLAR I VRAG**

NASTUP NA FESTIVALIMA U RH I MEĐUNARODNI FESTIVALI

* Festival hrvatske drame i autorskog kazališta “Marulićevi dani” (travanj)
* Festival hrvatske drame za djecu “Mali Marulić” (travanj)
* Festival glumca Vinkovci (svibanj)
* Međunarodni dječji festival u Šibeniku (lipanj/srpanj)
* BOK – fest Bjelovar (travanj/svibanj)
* Glumci u Zagvozdu

**GOSTOVANJE DRAME U ZEMLJI**

Splitsko-dalmatinska županija: Solin, Kaštela, Omiš, Makarska, Supetar, Bol, Hvar, Sinj, Drniš, Imotski

Zadarska županija: Zadar

Šibensko-kninska županija: Šibenik, Knin

Dubrovačko-neretvanska županija: Dubrovnik, Korčula, Metković

Zagrebačka županija: Zagreb, Karlovac

Varaždinska županija: Varaždin

Osječko - baranjska županija: Osijek

Primorsko - goranska županija: Rijeka, Kostrena, Opatija

**VIZIJA**

Na temelju prosudbe svih prednosti i specifičnosti GKM-a, uhvatiti korak s vremenom te postaviti programske smjernice na način da se postigne što bolja prezentacija profesionalnog glumačkog ansambla.

S obzirom na navedeno, želja nam je raditi festivalske predstave, tinejdžerske hitove i lektiru, ali i riskirati pomicanjem granica predvidljivog u izboru naslova i odabiru forme.

U suradnji s Osnivačem, valja iznaći dodatno prostorno rješenje za rad kako profesionalnog, tako i amaterskog pogona.

**MISIJA**

Produkcija kazališnog programa kroz njegovanje baštine, ali i istraživanje novih mogućnosti.

Rad s djecom i mladima.

GKM-ovo 75-godišnje traganje i nastojanje na njegovanju domaće i svjetske dramske baštine postupno je dovelo do tema koje postavljaju bitna pitanja iz suvremenog života, na tragu hrvatskog i europskog kulturnog senzibiliteta. Traganjem za novim formama i umjetničkim koncepcijama, uz njegovanje novih trendova glume, nastavljamo se otvarati suvremenim temama i kritičkim prosudbama koje položaj čovjeka i njegovu sudbinu stavljaju u prvi plan. Ovakav pristup temelji se na našem čvrstom uvjerenju da u našu misiju spada i stvaranje kazališta koje će biti radosno i živo mjesto susreta različitih generacija pa samim time i mjesto dijaloga koji potiče toleranciju i uzajamno razumijevanje, sa svrhom stvaranja svijeta u kojemu će se mladi osjećati sretnijima i sigurnijima.

Ukratko, ne odustajemo od ljubavi, društvenog angažmana i istraživanja senzibiliteta u djece i mladih koje nastojimo okupljati u što većem broju, educirati ih i usaditi im ljubav i poštovanje prema kulturi i umjetnosti.

KADROVSKO STANJE I POTREBE

Broj zaposlenih u Kazalištu

Na dan prijave programa Kazalište broji 22 djelatnika i to:

* Ravnatelj
* Voditeljica zajedničkih službi
* Urednik kazališnih izdanja
* Tajnica kazališta
* Voditeljica računovodstva
* Administrativna tajnica – blagajnica
* 9 glumaca
* Voditelj prodaje
* Voditelj tehnike
* Ton majstor
* Voditelj pozornice – scenski radnik
* Scenski radnik
* Garderobijerka
* Spremačica – garderobijerka

Struktura zaposlenih prema stupnju obrazovanja

* NSS -1
* SSS – 6
* VŠS -2
* VSS – 13

Kadrovske potrebe GKM - a:

* Voditelj marketinga
* Majstor svjetla
* Glumac/ica (potreba za osnaženjem profesionalnog ansambla koji bi adekvatno odgovorio zahtjevima šarolikog repertoara angažmanom dva umjetnika)

Nedostatak zaposlenih i dalje je vidljiv u redovima tehničkog osoblja, gdje samo petero uposlenih djelatnika (voditelj tehnike, voditelj pozornice, scenski radnik, garderobijerka i čistačica) opslužuje sve potrebe raznolikog repertoara Kazališta, počevši od predstava profesionalnog ansambla, preko predstava i programa studija za djecu i mladež, pa do izvedbi gostujućih predstava, zbog čega je povremeno nužna ispomoć nekolicine vanjskih suradnika.

Kako bismo unaprijedili nastup na tržištu i pospješili prodaju naših produkcija, neophodnim za takvu aktivnost smatramo otvaranje radnog mjesta voditelja marketinga.

U današnje vrijeme, bez obzira na kvalitetu programa, bez osobe koja bi oglašavala i obavljala stalnu komunikaciju sa javnošću koristeći nove tehnologije u promociji na društvenim mrežama, rezultat kazališnog rada nije advekatno vidljiv. Kako smo Kazalište koje pokriva različite dobne skupine publike, za uspješnu prodaju potrebno je zaposliti osobu koja bi sastavila strategiju marketinga, pratila i analizirala učinak marketinških radnji, a ponajviše onih čiji rezultat je vidljiv u sektoru prodaje.

REKAPITULACIJA TROŠKOVA PROGRAMA

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| PROGRAM  | GRADSPLIT | MINISTARSTVO | VLASTITASREDSTVA | UKUPNO | AUTOR.TIM  | SCENA | KOSTIM | PROMIDŽB |
| **BOŽIĆ U ZAČARANOJ ŠUMI** | 10,000,00 | 0,00 | 15.000,00 | 25.000,00 | 10.000,0 | 5.000,00 | 5.000,00 | 5.000,00 |
| **ISUS, SIN ČOVJEČJI** |  10.000,00 | 0,00 | 15.000,00 | 25.000,00 | 10.000,0 | 5.000,00 | 5.000,00 | 5.000,00 |
| **7 GODINA** | 130.000,00 | 40.000,00 | 20.000,00 | 190.000,00 | 115.000,00 | 35.000,00 | 35.000,00 | 5.000,00 |
| **OBNOVE** |  |  | 80.000,00 | 80.000,00 |  | 40.000,00 | 40.000,00 |  |
| **FESTIVALI/****GOSTOVANJA** |  | 20.000,00 | 25.000,00 | 45.000,00 |  |  |  |  |
| **OSTALI TROŠKOVI PROGRAMA** |  |  | 255.000,00 | 255.000,00 |  |  |  |  |
| **UKUPNO** | 150.000,0 | 60.000,00 | 410.000,00 | 620.000,00 | 135.000.000 | 85.000 | 85.000 | 15.000 |

**BOŽIĆ U ZAČARANOJ ŠUMI**

**Autorska ekipa:**

**Redatelj**: 10.000,00

**Plakat:** - štampanje 1.500,00 **kn**

**Programska knjižica**: 2.000,00 kn

**Radio oglašavanje:** 1.500,00

**Ukupno: 5.000,00**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Scenografija:** 5.000,00

**Kostimi:** 5.000,00

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SVEUKUPNO: 25.000,00 kn**

**ISUS, SIN ČOVJEČJI**

**Autorska ekipa:**

**Redatelj**: 6.000,00

**Autor glazbe**: 2.000,00

**Oblikovatelj svjetla:** 2.000,00

**Plakat:** - štampanje 1.000,00 **kn**

**Programska knjižica**: 2.500,00 kn

**Radio oglašavanje:** 1.500,00

**Ukupno: 5.000,00**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Scenografija: 5.000,00**

**Kostimi: 5.000,00**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SVEUKUPNO: 25.000,00 kn**

**7 GODINA/2555 DANA**

**Autorska ekipa:**

**Redatelj**: 50.000,00

**Autor glazbe:** 15.000,00

**Oblikovatelj svjetla:** 5.000,00

**Otkup prava na tekst:**10.000,00

**Scenograf:**18.000,00

**Kostimograf:** 17.000,00

**UKUPNO: 115.000,00**

**Plakat:** - štampanje 1.200,00 **kn**

**Programska knjižica**: 2.500,00 kn

**Radio oglašavanje:** 1.300,00

**Ukupno: 5.000,00**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priprema predstave ukupno: 120.000,00**

**Scenografija: 35.000,00**

**Kostimi: 35.000,00**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SVEUKUPNO: 190.000,00 kn**

Obnove i reprize: 8**0.000,00** kn

Scena: 40.000,00 kn

Kostim: 40.000,00 kn

4.1. Prihodi

U procjeni ukupnih prihoda polazimo od realiziranog prihoda iz 2019.g., i rezultata tri kvartala 2020.g.

|  |
| --- |
| **PROCJENA UKUPNIH PRIHODA**  |
| Prihod od Grada Splita | 3.060.860,00 |
| Prihod od Ministarstva kulture | 60.000,00 |
| Namjenski i vlastiti prihod | 410.000,00 |
| Ukupno | **3.530.860,00** |

4.2. Namjenski i vlastiti prihodi

|  |
| --- |
| **PROCJENA NAMJENSKIH I VLASTITIH PRIHODA**  |
| Prihod od prodaje predstava | 285.000,00 |
| Prihod od najma | 25.000,00 |
| Prihod od članarina studija | 100.000,00 |
| Ukupno | 410.000,00 |

4.3. Prijedlog plana rashoda bazira se na:

* **rashodi za zaposlene** planirani su za 22 djelatnika i povećanjem od 0,5% za minuli rad.
* **materijalni rashodi** se planiraju na razini troškova potrebnih za funkcioniranje i obavljanje djelatnosti Gradskog kazališta mladih i ostaju na razini 2020. godine
* **rashodi za izvršenje programa Kazališta** planiraju se u iznosu od 620.000,00 kn, a odnose se na:
* trošak premijernih naslova………………………………………..240.000,00 kn
* trošak obnova i repriza………………………………………………80.000.00 kn
* gostovanja i festivali………………………………......................... 45.000,00 kn
* ostalo…………………………………………………..…………...255.000,00 kn

4.4. Obrazloženje financijskog plana

U uvodnom dijelu dati su pokazatelji poslovanja u proteklom razdoblju koji su nam poslužili kao podloga za analiziranje rezultata i oblikovanje budućeg načina poslovanja.

Obrazložili smo djelokrug rada GKM-a, redovni, profesionalni program i rad naših Studija. U repertoarnom pogledu trudili smo se uvrstiti programe koji će biti maksimalno uravnoteženi po pitanju kvalitete kao i kvantitete programa, odnosno raspona što većeg broja ciljane gledateljske populacije.

Polazeći od prošlosezonskih uspješnica, nastavljamo s umjetničkim radom kojem je svrha senzibilizirati mlade i sve one koji su s njima u kontaktu, dakle roditelje i pedagoške djelatnike, za problematiku vezanu uz njihovo odrastanje i društvene okolnosti u kojima se formiraju.

Što se tiče gledatelja mlađeg uzrasta, osim praćenja lektirnog programa nastojimo im približiti kazalište ne samo kao dio nastavnog programa već i kao mjesto istinske, kvalitetne zabave. Uključivanjem polaznika naših Dramskih studija pokazujemo koliko je moguća kvalitetna sinergija između profesionalnih i amaterskih aktera.

U našim programima, koje prije početka svake sezone distribuiramo po školama i odgojnim ustanovama, za svaki pojedini naslov jasno je naznačena svrha i cilj svake naše predstave.

I ove godine nastavljamo suradnju sa stručnim tijelima obrazovnih institucija.

Otvaranje večernje scene u prošlim sezonama pokazalo se uspješnom i korisnom odlukom.

Iduće godine nudimo čak tri naslova, koja osim mladih, mogu odgovarati i zahtjevima odrasle publike.

Osim proširenja repertoara, ove sezone ćemo na taj način pokušati povećati broj predstava.

Jutarnji termini bit će rezervirani za mlađi uzrast a popodnevni i večernji za srednjoškolce i odraslu publiku.

Smatramo da smo ovakvim programom na tragu ciljeva koji se žele postići uvođenjem srednjeročnog fiskalnog okvira i programskog planiranja. Ovakvim postupanjem želimo naglasak staviti na odgovornost za rezultate provedbe programa i projekata.

Pri izradi ovog plana u financijskom smislu držali smo se iscrpne analize dosadašnjeg poslovanja. Analizirajući pojačani rad i angažiranost profesionalnog ansambla, rad Službe tehnike (šest djelatnika) koji revno prate rad umjetničkog osoblja, preko pokušaja formiranja studija koji bi davao umjetničku i financijsku potporu Kazalištu, shvatili smo, i iz godine u godinu je sve jasnije, da smo suočeni s novom dimenzijom poslovanja.

Odlučili smo se stoga zadržati praksu edukativnih, zabavnih i nadasve, financijski manje zahtjevnih projekata.

* 1. Financijski okvir za razdoblje 2021. – 2023. godine

U narednom trogodišnjem periodu namjeravamo zadržati postojeću financijsku stabilnost na način da smo se u projekcijama držali postojećeg ukupnog plana prihoda i rashoda, bez dodatnih traženja sredstava od osnivača, ali i bez nerealnih projekcija vlastih prihoda.

Ovaj plan smo temeljili na zakonskim i drugim podlogama:

* Zakon o kazalištima
* Zaključak o kriterijima za rad GKM-a, Klasa: 612-01/17-01/87 Urbroj: 2181/01-09-02/01-18-7 od 26.04.2020.
* Izmjene i dopune Zaključka o kriterijima za rad GKM-a, Klasa: 612-01/17-01/53 Urbroj: 2181/01-09-02/01-18-12 od 19.06.2020.

Klasa: 612-03/20-01/

Urbroj: 2181-110-01-00/1

Split, 23. listopada 2020.

Podpredsjednik Kazališnog vijeća:

Vinko Mihanović